افغانستان اسلامی جمهوریتینینگ جمهور رئیسی محمد اشرف غنی بوگون توشدن آلدین ارگنینگ چهار چنار قصریده اویوشتیریلگن دینی مدرسهلر و عالملرنینگ قیینچیلیکلرینی تیکشیریش ییللیک ییغینیده اشتراک قیلیب سوزلشدی.
بیرینچیدن قتنشووچیلر نمایندهلیگیده چیقیش قیلگن مولوی فرمانالله نیازی جمهور رئیسنینگ دین عالملرگه کورستگن اعتباری اوچون تشکرلیک قیلدی. مملکت جمهور رئیسی محمد اشرف غنینینگ اوتگن بیش ییل ایچیده تورلی بولیملرده قولگه کیریتگن یوتوقلری اوچون منتدارچیلیک قیلدی جناب نیازی. اونگه کوره، مملکت آبادانلیگی، آسایشتهلیگی و ترقیاتی اوچون دین عالملری کتّه قربانلیک بیرگنلر دیدی او. نیازی، شونینگ اوچون هم بولرنینگ قیینچیلیگی حل قیلینیشی اوچون کوپراق اعتبار قرهتیلشی لازم دیدی.
دین ایشلر بوییچه باشلیغ مولوی رحمتالله اندر، تحصیل ساحهپسیده دین عالملرینینگ رسمی حجتیگه اشاره قیلیب، بو مساله دین عالملری اوچون توسیق یرهتگن دیدی. دین عالملری تحصیلی حجتی، رسمی بولمهگن دینی مدرسهلر تیکشیریلیشی، معین بیر نصاب توزهتیش اوچون دین عالملر بوردی توزهتیلشی کیرهک دیدی.
شونینگدیک مولوی اندر، ایشانچ سیزلیک و حکومت و دین عالملری ارا فاصلهنی قیتهتیکلیش اوچون، دین عالملری خوفسیزلیگی، دین عالملری دوسیهسی تیکشیریلیشی و باشقه تیگیشلی موضوعلر اوچون دین عالملری کمیتهسی ایجاد بولیشینی تکلیف قیلدی.
بو ییغینگه کیلگن ایریم ولایتلرنینگ مدرسلر و خطیبلرینی خوش کیلدینگیز دیگن جمهور رئیس غنیگه کوره، دین عالملری بیزلرنینگ جمعیتیمیزده مخصوص حیثیت و رولی بار. بولرنینگ معاسی حل بولیشیگه اعتبار قرهتیلیشی حتمی. اونینگ تعبیریچه، اوتگن بیش ییل ایچیده ارگ بیلن منبرنینگ فاصلهسی کمیهیگن و بو فاصلهنی بوتونیلهی یوق ایتیش اوچون هنوز هم سعی و حرکتلر بار.
دین عالملری خوفسیزلیگی، رسمی حجتلری کمیتهسی ایجاد بولیشی خصوصیدهگی تکلیفنی معقول دیگن مملکت جمهور رئیس غنی بونینگ ایجاد بولیشی اوچون ایشانچ بیردی. ایریم ولایتلرده تاریخی مسجدلر قیته قوریلشی یانیده یوزلب ینگی مسجد قوریلماقده دیدی او. شونینگدیک هر بیر ولسواللیکده جامع مسجد قوریلیشی اوچون اوتیز میلیون افغانی اخصاصلشتیرگن دیدی.
جمهور رئیس غنی نینگ کوپهیتریشیچه، بیزلرنینگ دین عالملریمیز تاریخ نینگ هر بیر باسقیچیده اساسی نقش اویینهگن و بیزلرهم بولرنینگ تاریخی نقشی همده سعی و حرکتلرینی درک ایتیشمیز کیرهک. اونگه کوره، دین عالملری جانی خوفسیزلیگیدن تشقری مدرسهلرنینگ کیلهجکی عالملرنینگ قولیده بولیشی کیرهک.#
pes_Arab azb_Arab azb_Arab azb_Arab pes_Arab pes_Arab azb_Arab